
রাণ। রাজসিংহ 
এক 


মোগল সম্রাট জাহাঙ্গীরের রাজত্বকালে মেবার তার স্বাধীনতা 
হারায় । 

শতাব্দীর পর শতাব্দী ধরে মেবারের উপর দিয়ে কত ঝড়-ঝঞ্ধা বয়ে 
গেছে। কত সাম্রাজ্যের উখান-পতন হয়েছে । কতবার মেবার 
বৈদেশিক আক্রমণের সম্মুখীন হয়েছে । কিন্তু সেই শিলাদিত্যের সময় 
থেকে মেবার কখনও কারুর কাছে নতি স্বীকার করে নি। 
মোগল সাম্রাজ্যভুক্ত করতে সক্ষম হলেন, তখন তিনি আনন্দে আত্মহারা 
হয়ে গিয়েছিলেন। হাতির পিঠে চড়ে সারা রাজধানী ঘুরে, প্রচুর 
স্ব্ণমুদ্রা বিলি করে তিনি এই জয়ের আনন্দ প্রকাশ করেছিলেন। 
তবে মেবারের রাপা অমরসিংহের মর্ধাদা তিনি ক্ষুণ্ণ করেন নি। 
জাহাঙ্গীর মানীর মান রেখেছিলেন। মোগল সম্রাট জাহাঙ্গীরের 
দিনলিপি রাখার অভ্যাস ছিল। দিনলিপিতে তিনি লিখেছিলেন, 
অমরসিংহ এবং তার পূর্বপুরুষগণ পূর্বে কখনও হিন্দুস্থানের কোন 
রাজাকে দর্শন করেন নি। কখনও তারা কোন রাজার বশ্ঠতা স্বীকার 
করেন নি। অতএব যে সৌভাগ্য আমার জীবনে এল, আমি তা 
হারাতে চাই নি। আমি সঙ্গে সঙ্গেই আমার পুত্রকে জানিয়ে দিলাম 
যে, আমি রাণাকে ক্ষমা করেছি। এই মর্মে একটি বন্ধুত্পূর্ণ ফরমানও 
পাঠিয়ে দিলাম যে, এখন থেকে রাণা আমার আশ্রয় সম্পর্কে নিশ্চিন্ত 
হতে পারেন। জাহাঙ্গীর রাণা অমরসিংহের পুত্র কর্ণসিংহকে মোগল 
দরবারে পাঁচহাজারী মনসবদার নিযুক্ত করেছিলেন। 


৪ বাণ৷ রাজসিংহ 


এর পরের কাহিনী জাহাঙ্গীরের নিজের কথা থেকেই জানা যাক ঃ 

মহরম মাস। ২৪ তারিখ । আমার রাজত্বলীভের দশম 
বৎসর ৷ দরবারে কর্ণসিংহের পুত্র জগৎসিংহ এসেছে । জগৎসিংহ 
আমার প্রতি যথাবিহিত শ্রদ্ধা নিবেদন করে তার পিতা এবং পিতামহ 
রাণা অমরসিংহের আজি পেশ করেছে । জগৎসিংহের চেহারায় তার : 
পূর্বপুরুষদের আভিজাত্যের পরিচয় রয়েছে। আমি তার সঙ্গে সদয় 
ব্যবহার করেছিলাম এবং উপঢৌকন দিয়েছিলাম । | 

শাবান মাস। ১০ তারিখ। জগৎসিংহকে গৃহে প্রত্যাবর্তনের 
অনুমতি দেওয়া হল। প্রত্যাবর্তনের সময় আমি তাকে কুড়ি হাজার ৷ 
টাকা, একটি ঘোড়া, হাতি এবং খেলাত (সম্মানসূচক পোশাক ) : 
উপহার দিলাম ৷ 

রবি আউল আকবর মাঁস। ২৮ তারিখ । রাণা এবং কর্ণের ৷ 
শ্বেতপাথরে নিমিত মূর্তি আগ্রার বাগানে স্থাপনের নির্দেশ দিলাম । | 

আমার রাজত্বের একাদশ বৎসরে ইত্তেমাদ খানের নিকট হতে আজি 
পেলাম। ইত্তেমাদ খান আজজিতে জানিয়েছে যে, সুলতান খুর্রম্‌ | 
রাণার দেশে উপস্থিত হয়েছে। যুবরাজ এবং তার পুত্রের সঙ্গে আমার 
পুত্রের দেখা-সাক্ষাৎ হয়েছে । সাক্ষাৎকাঁলে বশ্যতার নিদর্শন স্বরূপ 
খুর্রম্‌কে সাতটি হাতি, জিন্‌ সমেত সাতাশটি ঘোড়া, মণি-রত্বের কয়েকটি 
ডালি এবং স্বর্ণালঙ্কার উপচৌকন দেওয়া হয় । এর থেকে খুর্রম্‌ তিনটি 
ঘোড়া নিয়ে আর সব ফিরিয়ে দেয়। স্থির হয় যে, যুদ্ধকালে যুবরাজ 
কর্ণ পনের শত রাজপুত অশ্বারোহীসহ খুর্রমের সঙ্গে থাকবে | 

আমার রাজত্বলাভের ত্রয়োদশ বৎসরে যুবরাজ কর্ণ দরবারে 
এসেছিল । সেখান থেকে সে দিন্দলাতে যুদ্ধজয়ের জন্য আমাকে 
অভিনন্দন জানাতে যায়। কর্ণ আমাকে একশত মোহর, এক হাজার 
টাকা, নজরানা, একুশ হাজার টাকা মূল্যের স্বর্ণ ও মণিমুক্তাখচিত 
অলংকার, শক্তিশালী হাতি ও ঘোড়া উপঢৌকন দেয়। হাতি ও 


রাণা রাজাসংহ ৫ 


ঘোড়া ফেরৎ দিয়ে আর সবই আমি গ্রহণ করি। পরের দিন আমি 
তাকে খেলাত উপহার দিলাম । ফতেপুরে আমি তাকে বিদায় দিলাম ৷ 
যাবার সময় আমি তাকে হাতি, ঘোড়া, তলোয়ার, ছোরা এবং 
তার পিতৃদেবের জন্য একটি ঘোড়! উপহার দিলাম । 

রবি আউল মাস। ১৭ তারিখ । ১০২৯ হিজরি সাল। আমার 
রাজত্বলাভের চতুর্দশ বৎসরে রাণী অমরসিংহের মৃত্যু সংবাদ পেলাম । 
দরবারে তার দৌহিত্র জগৎসিংহ এবং তার পুত্র ভীমসিংহ উপস্থিত 
ছিল। তাদের খেলাত দিলাম এবং রাজা কিশোরীদাসকে যুবরাজ 
কর্ণের কাছে পাঠিয়ে দিলাম । রাজা কিশোরীদাসের সঙ্গে যুবরাজ 
কর্ণকে রাণা পদে অধিষ্ঠিত করার ফরমান, রাণা পদের যাবতীয় সুযোগ 
সুবিধার অনুজ্ঞ, কয়েকটি বাছাই করা ঘোড়া এবং যুবরাজ কর্ণের নিকট 
লিখিত একটি সময়োচিত শোকবাৰ্তা পাঠির়েছিলাম । 

একজন রাজপুত রাজার সঙ্গে ফরমান ও শোকবার্তা পাঠিয়ে 
জাহাঙ্গীর মেবারের মর্যাদার প্রতি সন্মান প্রদর্শনই করেছিলেন । 

১৬২১ খ্রীষ্টাব্দে কর্ণসিংহ মেবারের সিংহাসনে উপবেশন করেন । 
মেবার তখন আর স্বাধীন রাজ্য নয়, বিশাল মোগল সাআজ্যের একটি 
জায়গীর মাত্র। তথাপি সাহসে, শৌর্ধে, আচার-আচরণে কর্ণসিংহ 
পূর্বপুরুষদের রক্তধারার যোগ্য উত্তরাধিকারী ছিলেন। যুদ্ধের পর 
যুদ্ধে মেবারের রাজকোষ যখন শুন্য হয়ে গেছে, রাণা অমরসিংহ যখন 
অর্থের অভাবে দিশাহার! হয়ে পড়েছেন, তখন কর্ণসিংহ বিছ্যুৎগতিতে 
শক্রর প্রতিরোধ ভেঙে সুরা থেকে অর্থসংগ্রহ করে এনেছেন। প্রায় 
আট বৎসর কাল তিনি রাজত্ব করেছিলেন। তার শাসনকালে 
মেবারবাসীরা শান্তি ও স্বস্তিতে বাস করেছিল। এই অবকাশে 
কর্ণসিহ কয়েকটি গঠনমূলক কাজ করেন। তিনি রাজধানী 
উদয়পুর সুরক্ষিত করার জন্য প্রাচীর দিয়ে ঘিরে দেন এবং পরিখা 
খনন করেন। সারা বছর পেশোলা হৃদের জল ধরে রাখার জন্য বড় 


৬ বাঁণা রাজসিংহ 


করে বাঁধ নির্মাণ করেন৷ অন্তঃপুরের মহিলাদের জন্য রাবাল! প্রাসাদ 
নিমিত হয় । 

সম্মাট জাহাঙ্গীরের দরবারে মেবার বিশিষ্ট স্থান লাভ করেছিল ৷ 
রাণা কর্ণসিংহের ভ্রাতা ভীমসিংহ দরবারে মেবারের প্রতিনিধিত্ব 
করতেন। নিজ গুণে ভীমসিংহ সম্রাটের পুত্র খুরুরমের বন্ধু ও প্রধান 


পরামর্শদাতা হয়ে উঠেছিলেন। খুর্রমের আবেদনে জাহাঙ্গীর ৷ 


ভীমসিংহকে রাজা উপাধি দীন করেন এবং বুনাস নদীর তীরে 
ভীমসিংহের জন্য একটি ক্ষুদ্র জায়গীরের ব্যবস্থা করে দেন। থোঁড৷ 
ভীমসিংহের রাজধানী হয়। 

ভীমসিংহ খুরুরমের মনের কথা জানতেন । তিনি খুরুরমের মতি- 
গতির খবর রাখতেন জাহাঙ্গীরের দৈনন্দিন জীবনযা ত্রাও তীর অজানা 


ছিল না। খুর্রমের জ্যেষ্ঠ ভ্রাতা ছিলেন পরভেজ। অতএব | 


জাহাঙ্গীরের পর পরভেজেরই সম্রাট হওয়ার কথা । কিন্ত খুর্রম্‌ মনের 
নিভৃত কোণে পিতা জাহাঙ্গীরের পর মোগল সিংহাসনে আরোহণ করার 
আশা পোষণ করতেন। খুর্রমের মনের এই গোপন ইচ্ছার কথা 


ভীমসিংহ ভালভাবেই বুঝতে পেরেছিলেন। তিনি এই ইচ্ছাকে নিয়ত : 


জাগিয়ে তোলার চেষ্টা করতেন। খুর্রমের মা ছিলেন মারবারের 
রাজকুমারী। সেই হিসেবে খৃর্রম, যিনি পরবর্তীকালে শাহজাহান 
নামে বিখ্যাত হন, তিনি মাতার দিক থেকে দেহে রাজপুত হিন্দু 


রক্তধারাও বহন করতেন। ভীমসিংহ খুর্রমের জন্য সিংহাসন প্রাপ্তির 


চক্রান্তে খুর্রমের মাতামহ মারবার-রাজকেও লিপ্ত করার চেষ্টা 


করেছিলেন। অবশ্য সে চেষ্টা তার সফল হয় নি। 

সিংহাসন দখলের খেলায় খুর্রম্‌ এবং ভীমসিংহ খুব সাবধানে 
অগ্রসর হচ্ছিলেন। সম্রাট জাহাঙ্গীর মিশ্র প্রকৃতির মানুষ ছিলেন । 
তার দয়ারও অন্ত ছিল না, বৃশংসতাও ছিল সীমাহীন । বহুকাল পূর্বে 


জাহাঙ্গীরের আর এক পুত্র খসরু পিতার বিরুদ্ধে বিদ্রোহ করেছিলেন । 


রাণা রাজনিংহ ৭ 


জাহাঙ্গীর সে চক্রান্তের কথা জানতে পেরে খসরুকে প্রায় অন্ধ করে 
দেন। খসরুর সাহায্যকারী ছুই সেনানায়কদের একজনকে ষাঁড় কেটে 
তার চামড়ার মধ্যে পুরে এবং অপরজনকে একটি গাধা কেটে তার 
চামড়ার মধ্যে পুরে চামড়া সেলাই করে সারা আগ্রা নগরী ঘোরান 
হয়। শেষ পর্যন্ত খসরুকে খুন করা হয়েছিল। এ সব: ঘটনা অবশ্য 
অনেক আগের-_সমঘ্রাট আকবরের রাজত্বকালের শেষ দিকের কথা । 

এখন অবস্থার পরিবর্তন হয়েছে৷ জাহাঙ্গীরের বয়েস হয়েছে। 
তার উপর অবিরাম আফিমের নেশা করতে করতে তার কর্মক্ষমতাও 
নষ্ট হয়ে গেছে। প্রকৃতপক্ষে মোগল শাসন ক্ষমতা এখন জাহাঙ্গীরের 
প্রিয়তম! মহিষী নূরজাহানের হাতে। জাহাঙ্গীরের নামে পিছন থেকে 
এই দরবারের মান্যগণ্য আমীর-ওমরাহগণও বিরক্ত ও বিত্রত হচ্ছেন ৷ 
ভীমসিংহ এই সুযোগের সদ্যবহার করতে চাইলেন । 

নেশাগ্রস্ত হলেও জাহাঙ্গীর মোগল সম্রাট । খুর্রম্‌ এবং 
ভীমসিংহের বন্ধুত্ব যে সবটাই নির্দোষ নয় এমন একটা সন্দেহ তীর 
মনে এসেছিল। জাহাঙ্গীর একজনকে অপরজনের কাছ থেকে দূরে 
সরিয়ে দেওয়ার প্রয়োজন বোধ করলেন। তিনি ভীমসিংহকে গুজরাট 
যাওয়ার নির্দেশ দিলেন । 

এমন একটা সময় আসে যখন চক্রান্তকারীরা তাদের মুখোশ খুলে 
ফেলে ঘটনার মুখোমুখি হতে বাধ্য হয়। ভীম সিংহকে গুজরাট যাত্রার 
নির্দেশ ভীমসিংহের জীবনে সেই সময় নিয়ে এল । 

ভীমসিংহ মুখোশ খুলে ফেললেন । তিনি সম্রাটের নির্দেশ অমান্য 
করলেন। পরিষ্কার জানিয়ে দিলেন যে, তিনি গুজরাট যাবেন না। 
ভীমসিংহ খুরুরমূকেও বুদ্ধি দিলেন যে, যদি স্াট হতে হয়, তবে এই 
শেষ সুযোগ ৷ নিশ্চেষ্ট না থেকে খুর্রম্‌কে প্রকাশ্য বিদ্রোহের পথে 
যেতে হবে । 


রাণা রাজসিংহ 


এসেছিলেন। তাকে হত্যা করা হল। এই হত্যার মধ্য দিয়ে খুর্রম্‌ 
পিতার বিরুদ্ধে বিদ্রোহের পথই গ্রহণ করলেন । 

জাহাঙ্গীর বিদ্রোহ দমনের জন্য সেনাদল পাঠালেন যুদ্ধে ভীমসিংহ 
নিহত হলেন । খুর্রম্‌ বিদ্রোহী সঙ্গীদের নিয়ে উদয়পুর প্রাসাদে আশ্রয় 


দূরে কোথাও চলে গেলেন। 

উদরপুর প্রাসাদে খুর্রমের আশ্রয় গ্রহণের কথা জাহাঙ্গীর জানতে 
পেরেছিলেন । তথাপি তিনি রাণা কর্ণসিংহের বিরুদ্ধে কোন ব্যবস্থা 
গ্রহণ করেন নি বা তাকে কখনও শক্ত মনে করেন নি। কারণ 
জাহাঙ্গীর জানতেন যে, এই বিদ্রোহে রাণ| কর্ণসিংহের কোন ভূমিকাই 
ছিল না। : 

১৬২৭ শ্রষ্টা্ে কর্ণসিংহের মৃত্যু হয়। এর অল্প কিছুদিন পরই 

রও সৃত্যুযুখে পতিত হলেন। কর্ণসিংহের পর মেবারের 
রাণা হন তার পুত্র জগৎসিংহ। জাহাঙ্গীরের মৃত্যু সংবাদ জানতে পেরে 
খুর্রম্‌ নির্বাসিত জীবন থেকে উদয়পুরে চলে এলেন। উদয়পুরের 


শাস্তিতেই অতিবাহিত হয়। জগৎসিংহের রাজত্বকাল স্থাপত্য ও ভাস্কর্য 
কীতির জন্য বিখ্যাত । তিনি মেবারের এতিহামণ্ডিত প্রাচীন রাজধানী 


করেছেন। 


জগৎসিংহ মারবীরের রাজকুমারীকে বিবাহ করেছিলেন। এই 
বিবাহের ফলে দুই পুত্রের জন্ম হয় ৷ জ্যেষ্ঠ পুত্রের নাম রাজসিংহ ৷ 


রাণা রাঁজসিংহ ৯ 


জগৎসিংহের মৃত্যুর পর তার জ্যেষ্ঠ পুত্র রাজসিংহ মেবারের রাণা 
হন। 

মোগল সম্রাট শাহজাহান তখন বুদ্ধ হয়েছেন । 

সে-সময় ভারতের সিংহাসন নিয়ে একট! প্রলয়কাণ্ড ঘটেছিল । সে 
কাণ্ড ঘটিয়েছিলেন শাহজাহানের ছেলেরা ৷ সম্রাট শাহজাহানের চার 
ছেলে, দারা, সুজা, আওরঙ্গজেব ও মুরাদ । আওরঙ্গজেবের দ্বারাই 
প্রধানত সে প্রলয়কাণ্ড ঘটেছিল । 

শাহজাহান বৃদ্ধ ও রুগ্ন। তার ইচ্ছা, তিনি বড় ছেলে দারাকেই 
ভারতের সিংহাসন দিয়ে যান। কিন্ত আওরঙ্গজেবের তা মোটেই ভাল 
লাগলো না ; তার ইচ্ছা, তিনিই ভারত-সম্রাট হন। আবার সুজ! 
এবং মুরাদেরও ইচ্ছা, তারাই সিংহাসনটি পান। এই নিয়ে চার ভাইএর 
মধ্যে একটি ভীষণ শত্রুতা আরম্ভ হলো । এই শক্রতায় শেষপর্যন্ত 
যুদ্ধের আগুন জলে উঠলো । 

চার ভাই প্রত্যেকেই রাণ! রাজসিংহকে তাদের সাহায্য করতে 
অনুরোধ করলেন । কিন্তু রাজপিংহ দেখলেন, দারা একে তো! সম্রাটের 
বড় ছেলে; তার উপর তিনি বিদ্বান্‌, গুণবান্‌, ধামিক এবং হিন্দুদের 
"পরম বন্ধু"_মোটের উপর ভারতের সআরাট হতে হ'লে যে-সব গুণের 
দরকার, দারা প্রায় সে সবগুলিরই অধিকারী । তাই তিনি সৈন্য নিয়ে 
দারার পক্ষেই আওরঙ্গজেবের বিরুদ্ধে যুদ্ধ করলেন । কিন্তু শেষপর্যন্ত 
জয়ী হতে পারলেন না, ফতেহাবাদের যুদ্ধে আওরঙ্গজেবের সঙ্গে তিনি 
হেরে গেলেন । 

আওরঙ্গজেব ভাইদের_এমন কি, নিজের ছেলের রক্তে হাত 
রাঙিয়ে, বৃদ্ধ পিতাকে কারাগারে বন্দী ক'রে দিল্লীর সিংহাসনে বসলেন । 


দই 

আওরঙ্গজেব ছিলেন গৌড়া মুসলমান ৷ নিজ ধর্মের প্রতি তার অচল 
নিষ্ঠা ছিল। হিন্দুধর্মের উপর তার বিদ্বেষ ছিল ভয়ানক ৷ তিনি 
নানাভাবে হিন্দুদের উপর অত্যাচার করতেন । হিন্দুদের বহু দেবমন্দির 
চূর্ণ করে তিনি সেখানে সেই মালমসলা দিয়ে মসজিদ তৈরী 
করেছিলেন। বহু হিন্দু তার অত্যাচারে মুসলমান হয়েছিল । 
আওরঙ্গজেবের আর একটি দোষ ছিল, তিনি কাউকে বিশ্বাস করতেন 
না) যে তাকে পরম বন্ধু বালে মনে করতো, তিনি তাকেও ঘোর 
অবিশ্বাসের চোখে দেখতেন । 

রাণা রাজসিহ হিন্দুধর্মের ওপর অত্যাচারের জন্য আওরঙ্গজেবের 
উপর অত্যন্ত জুদ্ধ হয়ে তাকে উচিত শিক্ষা দেবার জন্য বদ্ধপরিকর 
হলেন। কিন্তু তার শক্তি সামান্য; সেই সামাহ্য শক্তি নিয়ে 
আওরঙ্গজেবের . বিরুদ্ধে দাড়ানো, আর বালির বাধ দিয়ে সাগরের 
সোতকে বাধা দিতে যাওয়া একই কথা! তাই তিনি রাজপুতনার 


সমস্ত রাজপুত-রাজাদের একত্র করে আওরঙ্গজেবকে শিক্ষা দিতে সঙ্কল্প 


করলেন। 

রাজসিংহ যখন রাজপুত-রাজাদের একত্র ক'রে আওরঙ্গজেবের সঙ্গে 
যুব করবার আয়োজন করছিলেন, ঠিক সেইসময় এমন একটা ঘটনা 
ঘটলো, যাতে রাজসিংহ বেশ বড় একটা সুযোগ লাভ করলেন। 

মোগলের অধীনে ছোট একটা রাজ্য ছিল, তার নাম__ রূপনগর ৷ 
রাঠোরবংশের একজন রাজা নে-রাজ্যের মালিক। তার নাম, বিক্রম 
শোলাঙ্কী। প্রভাবতী তার মেয়ে । 

প্রভাবতী পরমাস্থন্দরী। তার সেই রূপের কথা আওরঙ্গজেব 
শুনলেন। শুনেই প্রভাবতীকে বিয়ে করবার তার খুব লোভ হলো! । 
তিনি মনে করলেন, বিক্রম শোলাঙ্কী তার অধীনে সামান্য একজন করদ 


বাণ! রাজসিংহ ১১ 


রাজা, আর তিনি ভারত সম্রাট আওরঙ্গজেব-*-চাইবামীত্রই বিক্রম 
শোলাস্কী ভয়ে ভয়ে তার মেয়েকে সঙ্গে ক'রে নিয়ে এসে দিল্লীতে পৌছে 
যাবেন। আর, প্রভাবতী ? ভারত সমত্মাটের বেগম হওয়ার যে পরম 
গৌরব-_তা কয়জন রমণীর ভাগ্যে ঘটে? প্রভাবতী এতে পরম 
আহলাদেই সম্মত হবেন। কিন্তু আওরঙ্গজেব বুঝতে পারেননি যে, 
হিন্দুনারী তার ধর্মকে ভারতের মণিরত্রখচিত সিংহাসনের চাইতেও 
অনেক বেশী বড় ব'লে মনে ক'রে থাকে । ধর্মের বিনিময়ে স্বর্গলাভ 
করাকেও সে তুচ্ছ ব'লে মনে করে । 

আওরঙ্গজেব ছুই হাজার অশ্বারোহী সৈন্য দিয়ে, বিবাহের প্রস্তাব 
পাঠিয়ে দিলেন রূপনগরের রাজার কাছে। তারা খুব আড়ম্বর ক'রে 
বহু উপহার নিয়ে রূপনগরে গিয়ে, বিক্রম শোলাঙ্ধীকে সম্রাটের আদেশ 
জানালো । 

বৃদ্ধ রাজা ভয়ে ভয়ে অস্থির হয়ে পড়লেন । একদিকে সম্রাট 
আওরঙ্গজেবের আদেশ, দেআদেশের বিরুদ্ধে কথা বলে, ভারতে এমন 
রাজা কয়জন আছে ? তিনি ত’ অতি ক্ষুদ্র ! যে ছুই হাজার অশ্বারোহী 
সৈন্য এসেছে, তারাই রূপনগরকে চুর্ণবিচূর্ণ ক'রে দিয়ে যেতে পারে-_ 
আর একদিকে সমাজের ভয়, জাতের ভয় । এর আগে কোনে! কোনো 
রাজপুত-রাজা, মোগল বাদশাহের সঙ্গে তাদের মেয়ে, বাঁ বোনের বিয়ে 
দিয়েছেন সত্য, কিন্ত সেজন্য সমাজের কাছে তারা মুখ হারিয়েছেন । 
বৃদ্ধ রাজা ভাবতে-ভাবতে অস্থির হয়ে উঠলেন, কি জবাব দেবেন তিনি 
সত্রাট্‌কে ? 

প্রভাবতী তখন নিতান্ত ছোট নন, তিনি পিতার বিপদ্‌ ভালো 
ভাবেই বুঝতে পারলেন। পিতার এমন শক্তি ও সাধ্য নাই যে, তিনি 
আওরঙ্গজেবের বিরুদ্ধে দাড়াতে পারেন। পিতার রাজ্য রক্ষা করতে 
হ’লে নিজেকে আওরঙ্গজেবের হাতে সঁপে দিতে হয়; কিন্তু সে-কথা 
মনে হতেই ঘৃণায় তার সমস্ত মনটা ভ'রে উঠলো । অথচ আত্মরক্ষার 

“সেটা কি উপায় মা।” 


রাণ। রাজপিংহ ১৩, 


কোনে উপায় নাই; আওরঙ্গজেবের যে শক্তি, তাতে তিনি অনায়াসে, 
প্রভাবতীকে রূপনগর থেকে কেড়ে নিয়ে যেতে পারেন। তবে কি এ 
বিপদ্‌ থেকে কোনোমতেই ধর্মরক্ষার উপায় নাই ? আছে” মৃত্যু | 

রাজপুতের মেয়ে তিনি, মরণকে তিনি ভয় করেন না। রাজপুতের 
মেয়েরা হাঁসতে হাসতে মরণের বুকে ঝাপিয়ে পড়ে__এপ্রথা ত' চিরদিন 
থেকে চলে আসছে, তবে আর ভাবনা কি? 

প্রভাবতীর চোখের সামনে যেন এক নতুন রাস্ত৷ খুলে গেল ! তার 
কেবলই মনে হতে লাগলো, _ বিষ আছে, আগুন আছে, ছুরি আছে:** 
আওরঙ্গজেবের সাধ্য কি তাকে পায় ? 

প্রভীবতী পিতাকে বোঝালেন, কোনো চিন্তা নাই, তার কুলেও 
কলঙ্ক পড়বে না, রাজ্যও ঠিক থাকবে, সম্রাটও অসন্তুষ্ট হবেন না। 

কন্যার কথায় আশ্বস্ত হয়ে পিতা জিজ্ঞেন করলেন, সেটা কি 
উপায়, মা? 

মেয়ে হাসিমুখে গর্বভরে উত্তর করলেন,_সে অনেক পথ আছে 
বাবা, বিষ*"*আগুন- “ছুরি ৮০ 

বাপের বড় আদরের মেয়ে প্রভাবতী। তার মুখে ওকথা শুনে 
বৃদ্ধের বুকের নীচে যেন একটা ভূমিকম্প আরম্ত হলো; চোখের জলে বুক 
ভেসে গেল ৷ তিনি মেয়েকে বুকে জড়িয়ে ধরে শুধু কাদতে লাগলেন, 
আর কোনে। কথা বলতে পারলেন না । 


তিন 


প্রভাবতী নিজের জীবন বিসর্জনের আয়োজন করতে লাগলেন । 
হঠাৎ এম্নি সময় তার মনে হলো, রাজস্থানে কি এমন কেউ বীর নেই, 
যিনি আওরঙ্গজেবের বিরুদ্ধে অস্ত্র ধারণ ক'রে তার জীবন ও ধর্ম এবং 
পিতার রাজ্য রক্ষা করতে পারেন ? 


৯৪ বাণা বাজসিংহ 


সহসা মনে পড়লো তার মেবারের রাণা রাজসিংহের কথা। তিনি 
বীর, স্বজাতিবৎসল, ভারতে আবার হিন্দুরাজ্য স্থাপনের ইচ্ছা তার 
হৃদয়ে প্রবল ; বিশেষতঃ আওরঙ্গজেবের উপর তার বিদ্বেষ অত্যন্ত 
বেশী। তিনি কি এই বিপন্না রাজপুত-বালার ধর্মরক্ষার সহায় হবেন না? 

রাণা রাজসিংহকে প্রভাবতী তখনই এক চিঠি লিখলেন,_ 
মহারাণা! রূপনগরের রাজকুমারী প্রভাবতী আমি বড় বিপদে পড়ে 
আজ আপনাকে এই চিঠি লিখছি। সম্রাট আওরঙ্গজেব আমাকে বিয়ে 


সাধ্য নাই যে প্রবল পরাক্রমশালী আওরঙ্গজেবের বিরুদ্ধে যুদ্ধ ক'রে 
আমায় রক্ষা করেন। আওরঙ্গজেবের বিরুদ্ধে তরবারি ধারণ করবার 


আমি আমার ধর্ম রক্ষা করব সঙ্কল্প করেছি। তাই আপনার কাছে 
আমার জীবন-ভিক্ষা চাইছি। 


রাণা রাজসি‘হ ১৫ 


চিঠিখানা শেষ ক'রে প্রভাবতী ভাবতে লাগলেন, কাকে দিয়ে এই 
চিঠি রাজসিংহের কাছে পাঠাবেন! এমন রিশ্বাসী লোক কে 
আছে? 

শেষে তার মনে হলো, তাদের বাড়ীর বৃদ্ধ পুরোহিতের কথা । 
গুরোহিতঠাকুর তাঁকে বড় ভালোবাসেন। এ-বিপদে তিনি নিশ্চয়ই 
তাকে সাহায্য করবেন। তিনি খুব বিশ্বাসী, তাঁকে চিঠি দিয়ে 
রাজসিংহের কাছে পাঠালে, ঘুণাক্ষরেও কেউ জানতে পারবে না। 
.. পুরোহিত পূজা শেষ ক'রে সবেমাত্র উঠে দাড়িয়েছেন, এম্নি সমর 
প্রভাবতী গিয়ে তার পা৷ জড়িয়ে ধ'রে কেঁদে বললেন, “দাদু, এবিপদে 
আপনি আমায় রক্ষা করুন ৷” 

ব্ৰাহ্মণ তাড়াতাড়ি প্রভাবতীকে ধ'রে তুলে তার মাথায় হাত 
বুলৌতে-বুলোতে বললেন, “আমার কি সাধ্য আছে দিদিমণি? যদি 
থাকে বলো, আমি প্রাণ দিয়েও তা করবৌ»_এই মা ভবানীর সামনে 
প্রতিজ্ঞ ক'রে বলছি ৷” 

রাজকুমারী ব্রাহ্মণের কাছ থেকে অত-বড় একটা আশ্বাস পেয়ে 
অতি লঙ্ঞিতভাবে ধীরে-ধীরে বললেন, “আপনাকে আমি মুসলমানদের 
সঙ্গে আমার জন্য লড়তে পাঠাচ্ছি না, দাদু! আপনাকে শুধু একখানা 
চিঠি নিয়ে মেবারের রাণা রাজসিংহের কাছে যেতে হবে । কিন্তু খুব 
গৌঁপনে--.এমন কি, বাবা পর্যন্ত যেন কিছু টের না পান” 

পুরোহিত হেসে বললেন, “এই কাজ দিদিমণি! আমি মনে 
করেছিলুষ বুঝি, আওরঙ্গজেবের মাথাট। কেটে আনতে হবে। তা” এর 
জন্তে তুমি ভাবছো ? কই;__দাও চিঠি!” 

প্রভাবতী বুকের জামার ভিতর থেকে চিঠিখানা বার ক'রে ঠাকুরের 
হাতে দিতে দিতে আবার বললে, “খুব সাবধান দাছ/_আর-কেউ যেন 
না জানে যে, আমি রাণী রাজসিংহকে আমার উদ্ধারের জন্য লিখে 
পাঠাচ্ছি ৫ 


১৬ রাঁণা রাজসিংহ 


আনন্দের হাসিতে বৃদ্ধ ব্রাহ্মণের মুখখানি উদ্ভাসিত হয়ে উঠলো । 
“কিছু ভেবো না দিদিমণি”_এই ব'লে চিঠিখানা নিয়ে তিনি তৎক্ষণাৎ 
রাজসিংহের কাছে ছুট্‌লেন । 

চার 

রাজসিংহ অনেকদিন থেকেই আওরঙ্গজেবের ওপর রাঁগে মনে-মনে 
জল্ছিলেন--তার নানারকম অত্যাচার ও উৎপাতের জন্য ৷ এবার 
রাজকুমানীর পত্র পেয়ে তিনি আর নীরবে থাকতে পারলেন না। তার 
ক্রোধের আগুন দাউ দাউ ক'রে জলে উঠলো । ধর্মরক্ষার জন রাজপুত 
বালিকার এই ব্যাকুল অনুরোধ তিনি কিছুতেই উপেক্ষা করতে পারলেন 
না। বাগ্নারাও, হামীর, সংগ্রামসিংহ ও প্রতাপসিংহের বংশে জন্মগ্রহণ 


গাপনগরের রাজকুমারীর সঙ্গে বাদশার বিয়ে হবে, সে বিয়েতে কত 
আমোদ-প্রমোদ হবে! তারা নিমন্ত্রণ ত’ খাবেই, তাছাড়া পুরস্কারও 


রাণা রাজসিংহ ১ 


মোগল-সৈন্য দু'হাজার, আর রাণা রাজসিংহের সৈন্য তার তুলনায় 
ঢের কম! মোগলেরা মনে করলো, এ সামান্য কয়জন রাজপুত-সৈন্য 
তাদের তলোয়ারের চক্মকি দেখেই ভয়ে পালিয়ে যাবে, যুদ্ধ আর 
করতে হবে না। কিন্ত তারা যখন সিংহের মত তাদের উপর লাফিয়ে 
পড়লো, তখন তারা বিশ্বসংসার অন্ধকার দেখতে লাগলো । 

অনেকক্ষণ ধ'রে হিন্দু-মুসলমানে যুদ্ধ হলো ৷ মোগল-সৈহ্য সংখ্যায় 
অনেক বেশী হলেও রাজপুতদের সঙ্গে পেরে উঠলো না। সামান্য 
কয়েকজন মোগল সে-যুদ্ধে কোনোরকমে আত্মরক্ষা ক'রে পালিয়ে গেল, 
বাকী সব রাণা রাজসিংহের পরাক্রমে দগ্ধ হয়ে গেল । 

প্রভাবতীর পিতা যেন একটা মস্ত-বড় বিপদ্‌ থেকে উদ্ধার পেলেন! 
রাজসিংহ সেই বিপদের রক্ষাকর্তা ব'লে, বৃদ্ধরাজা তার বীরত্বে মুগ্ধ হয়ে, 
তারই হাতে প্রভাবতীকে সম্প্রদান করলেন। 

রাণা রাজসিংহ প্রভাবতীকে নিয়ে বিজয়গৌরবে উদয়পুরে ফিরে 
এলেন । 


পাচ 

আওরঙ্গজেব নিশ্চিন্ত হয়ে বসেছিলেন, রূপনগরের রাজা তার মেয়ে 
প্রভাবতীকে নিশ্চয়ই মোগল-সম্রাটের ভয়ে তার হাতে সমপণ করবেন ; 
কিন্ত যখন শুনলেন, রাণা রাজসিংহ সম্রাটের ছুই হাজার সৈন্যকে যুদ্ধে 
হারিয়ে দিয়ে প্রভাবতীকে নিয়ে চলে গেছেন, তখন রাগে তিনি জলে 
উঠলেন, কিন্ত প্রকাশ্যে তখন কিছু করলেন না, ভবিব্যতের জন্য তা” 
_ সঞ্চিত রয়ে গেল । 

আওরঙ্গজেব এই সময় আর একটা জঘন্য কাজ ক'রে ফেললেন ৷ 
সেট! হচ্ছে, মারবার-রাজ যশোবন্ত সিংহের হত্যা ৷ 

যশোবন্ত সিংহ আওরঙ্গজেবের বেতনভোগী সেনাপতি । মোগলের 

২ 


১৮ রাণা রাজসিংহ 


পক্ষে তিনি বহু যুদ্ধ ক'রে বহু দেশ জয় করেছেন । কিন্ত তিনি কর্মচারী 
হলেও সম্রাট আওরক্গজেবের কোনো অন্যায় কার্ধের প্রশ্রয় দিতেন না । 
আওরঙ্গজেব মনে করতেন_-তিনি স্রাট্‌, ন্যায় হোক, অন্তায় হোক, 
তিনি বা আদেশ করবেন তার কর্মচারীরা তা অনবত মস্তকে পালন 
করবে-"'কিন্ত মহারাজ যশোবস্ত সিংহ সে-রকম কর্মচারী ছিলেন না, 
চীকরির জন্য তিনি কখনো বিবেক বলি দেননি । অনেক সময় তিনি 
আওরঙ্গজেবকে তার অন্যায় কাজের জন্য তিরস্কার করতেও ছাঁড়তেন 
না। এইজন্য আওরঙ্গজেব যশোবস্ত সিংহের ওপর হাড়েহাড়ে চট! 
ছিলেন, কিন্তু মুখে কখনো তা প্রকাশ করতেন না। গোপনে তিনি 
তাকে একেবারে পৃথিবীর বুক থেকে সরিয়ে ফেলবারই সঙ্কল্প করলেন । 
কিন্তু প্রকাশ্যে তা করতে গেলে ভয়ঙ্কর একটা গোলমালের স্থাষ্টি হবে, 
রাজ্যন্দ্ধ লোক হয়তো! ক্ষেপে উঠবে ! তাই তিনি এক কৌশল করলেন। 

কাবুলে বিদ্রোহ উপস্থিত হ'লে বিদ্রোহ দমন করবার ভন্ত 
আওরঙ্গজেব সেখানে বশোবস্ত সিংহকে পাঠিয়ে দেন। সেইখানেই 
আওরঙ্গজেবের চক্রান্তে তাকে বিষ দিয়ে মেরে ফেলা হয়। কিন্তু তাকে 
শেরে ফেলেও আওরঙ্গজেবের মনের ক্ষোভ মিটলো! না, তিনি 
যশৌবস্তের নাবালক-পুত্র অজিৎসিংহকে কয়েদ ক'রে তার রাজ্য কেড়ে 

বশী বন্তের রাণী এই বিপদে হতবুদ্ধি হয়ে পড়লেন; স্থায়ী গেলেন, 
পুত্রের জীবন এবং রাজ্যও বুঝি এবার যায়! অথচ ভারতে একমাত্র 
শিবাজী ছাড়া এমন কোন হিন্দু রাজা নাই, এবিপদে তিনি ধার সাহায্য 


বন্তশীল, তাই যশোবন্তের রাণী তাকে এই বিপদের কথা জানিয়ে 
আওরঙ্গজেবের গ্রাস থেকে 
প্রার্থনা করলেন। 

অজিৎসিংহ পাহাড়ের অন্য পথ ধরে" 


২০ বাঁণা রাজসিংহ 


রাণা রাজসিহ আওরঙ্গজেবের সেই নিষ্ঠুরতার কথা শুনে রাগে 
জলে উঠলেন। তিনি জানতেন এবার আওরঙ্গজেবের বিরুদ্ধে গেলে 
তিনি নিশ্চয়ই নীরবে থাকবেন না, প্রতিহিংসা গ্রহণের জন্য মোগল এসে 
মেবার ছেয়ে ফেলবে, মোগলের সে আক্রমণে হয়তো মেবার উচ্ছন্ন 
যাবে৷ তবু তিনি বশোবন্ত সিংহের রাণীর এ-বিপদে তাকে সাহায্য 
না ক'রে থাকতে পারলেন না। তিনি অজিৎসিংহকে সাদরে মেবারে 
আহ্বান করলেন । 
অজিৎসিংহ ছুশো। মাত্র রাঠোর-সৈন্য নিয়ে মেবারের দিকে যাত্রা 
করলেন। আওরঙ্গজেব গুপ্তচরের মুখে এ-সংবাদ পেয়ে তার গতিরোধ 
করবার জন্য পাঁচ হাজার মোগল-সৈন্য পাঠিয়ে দিলেন। অজিৎসিংহ 
যখন আরাবল্লী-পাহাড়ের গোপন-পথে উদয়পুরের দিকে অগ্রসর 
হচ্ছিলেন, তখন হঠাৎ মোগল-সৈন্ত পাহাড়ের আড়াল থেকে ‘আল্লা হো 
আকবর’ শব্দে তার সৈন্যদের উপর লাফিয়ে পড়লো । রাঠোর-সৈন্েরা 
তাদের রাজকুমারকে রক্ষা করবার জন্য তলোয়ার খুলে মোগলদের বাধা 
দিলো। ছুই দলে তুমুল যুদ্ধ চলতে লাগলো । 
যুদ্ধ যখন খুব ভীষণভবে চলছে, সেইসময় কয়েকজন বিশ্বাসী সৈন্য 
সঙ্গে অজিৎসিংহ পাহাড়ের অন্ত পথ ধরে মোগলদের চোখে ধুলো! দিয়ে 
উদয়পুরে গিয়ে উপস্থিত হলেন। রাজসিংহ পরম সমাঁদরে অজিংসিংহকে 
অভ্যর্থনা ক'রে কৈলবা গ্রামে তার থাকবার জায়গার বন্দোবস্ত ক'রে 
দিলেন। 
রাজসিংহ সাহায্য না করলে অজিৎসিংহ কিছুতেই পালাতে 
পারতেন না, নিশ্চয়ই ধরা পড়তেন, আওরঙ্গজেব এটা বেশ বুঝতে 
. পারলেন, পেরেও মনের আগুন মনেই চেপে রেখে চুপ ক'রে রইলেন । 
রাজসিংহ কিন্তু নিশ্চিন্ত থাকলেন না, একদিন এইসব আপমানের 
ধ নেবার জন্য আওরঙ্ঈজেবের রাগের আগুন দাউ-দাউ ক'রে 
জলে উঠবে, এটা বুঝেই রাজসি তৈরী হতে লাগলেন। 


ছয় 


আওরঙ্গজেব হিন্দুদের মোটেই দেখতে পারতেন না, হিন্দুধর্মের 
উপর তীর কেমন একটা তীব্র বিদ্বেষ ছিল । তিনি নানারকমে হিন্দুদের 
উপর অত্যাচার করতেন । অনেকদিন থেকে তিনি হিন্দুদের উপর একটা 
খাজন৷ চাপিয়ে দিতে চেষ্টা করেছিলেন, সেটার নাম হচ্ছে “জিজিয়া” বা 
“মুগুকর’। এখাজনা মুসলমানদের দিতে হতো না, কেবল প্রত্যেক 
হিন্দুকেই মাথা-পিছু এখাজনা! দিতে হতো। 

মহারাজ যশোবন্তসিংহ বেঁচে থাকতে সম্রাট আওরঙ্গজেব এ-অন্তায় 
খাজনা আদায় করতে পারেন নি, তিনি ঘোর আপত্তি করেছিলেন । 
কিন্তু এবার আওরঙ্রজেবের সে পথের কাট! আর নাই, তাই তিনি 
রাজ্যময় ঘোষণা ক'রে দিলেন, প্রত্যেক হিন্দুকেই “জিজিয়া' কর দিতে 
হবে। 

হিন্দুদের মধ্যে হাহাকার পড়ে গেল। কিন্তু তারা জানতো 
প্রতিবাদ করা বৃথা! বরং বিন্দুমাত্র প্রতিবাঁদ বা বিরুদ্ধ সমালোচনা 
প্রকাশ পেলেই সম্রাট তা নিষ্ঠুর হস্তে দমন করবেন। কাজেই তারা 
সম্রাটের আদেশ হতাশভাবেই মেনে নিলে । 

রাণ! রাজসিংহ স্বজাতির এই দুর্দশা দেখে প্রাণে বড় ব্যথা পেলেন । 
আওরঙ্গজেবের এই অন্যায় অত্যাচার দমনের উপায় কি,সেই কথাই তিনি 
দিনরাত ভাবতে লাগলেন। রাঁজসিংহের মনে কেবলই একথা উঠতে 
লাগলো,__এই বিরাট ভারতবর্ষে এখনে! তো কত হিন্দু রাজা রয়েছেন, 
কেউ কি সম্রাটের এই অত্যাচারের বিরুদ্ধে দাড়াতে পারেন না? সবাই 
কি বুকের সাহস ও বাহুর শক্তি হারিয়ে ফেলেছেন ? হিন্দুদের কি তবে 
এম্নি ক'রে চিরদিন চোখের জল ফেলতে-ফেলতে অন্যায় অত্যাচার 
মাথা পেতে নীরবে সয়ে থাকতে হবে? 

তিনি এই খাজনা তুলে নিতে খুব মিঠে-কড়া ভাষায় আওরঙ্গজেবকে 

একখানা চিঠি লিখলেন। চিঠিটি বেশ বড়। চিঠির শুরুতে রাজসিংহ 
সম্রাটের প্রতি যথোচিত বিনয় প্রকাশ করে লিখেছেন আমি আপনার 
হিতাকাজ্কী। শুনতে পাই যে, আমার মতন একজন হিতাকাজ্টীকে 
দমন করার জন্য আপনার প্রচুর অর্থক্ষতি হয়েছে এবং সেই ক্ষতিপূরণের 
জন্য ও আপনার শুন্য রাজকোব পূর্ণ করার জন্য আপনি এক বিশেষ 
খাজনা আদায়ের আদেশ দিয়েছেন । 

আপনার মহানুভব পূর্বপুরুষ সম্রাট মহম্মদ জালালউদ্দিন আকবর 
বাহান্ন বৎসর ধরে সমতার ভিত্তিতে সাম্রাজ্য শাসন করেছেন এবং 
সাঘ্রাজ্যের নিরাপত্তা বজায় রেখেছেন। যীশু অথবা মৌজেস অথবা! 
মহন্মদের অন্থগামিগণ অথবা ব্রাহ্মণগণ সকলেই সমানভাবে তার 
কৃপালাভ করেছিলেন । 

সঘাট যহম্মদ নুরউদ্দিন জাহাঙ্গীরের বাইশ বৎসরকাল রাজত্বের 
সময়েও তার সমস্ত প্রজাই সমভাবে রাজকীয় আশ্রয় লাভ করেছিল । 
তার মিত্রদের তিনি বিশ্বাসভাজন ছিলেন এবং সমরাভিযানে কৃতকার্য 
হয়েছিলেন । 

শাহজাহানের বত্রিশ বৎসরকালের শাদনও কম গৌরবোজ্জল ছিল 
না। তিনি অক্ষর মর্যাদার অধিকারী হয়েছিলেন। 

আপনার পূর্বপুরুষগণ প্রজাপুঞ্জের কল্যাণের প্রতি এই রকম 
আগ্রহেরই পরিচয় দিয়েছিলেন। এই মহৎ ও উদার নীতি অনুসরণের 
ফলে যখনই এবং যেদিকেই তারা পদক্ষেপ করেছেন, তখনই জয় ও 
সমৃদ্ধি তাদের বরণ করেছে ; বহু জনপদ ও দুর্গ তাদের নিকট 
বশ্যতা স্বীকার করেছে। 

আপনার শাসনকালে কিন্তু এজাগণ পদতলে পিষ্ট হচ্ছে। 
সাআাজ্যের প্রতিটি প্রদেশকে দৈন্যদশায় উপনীত করা হয়েছে। বহু 
কল সাস্রাজ্য থেকে বিচ্ছিন্ন হয়ে গেছে এবং আরও অঞ্চল নিশ্চিতই 

মি হয়ে যাবে। কারণ সাম্রাজ্যের সর্বত্র ধ্বস ও লুণ্ঠন অবাধ 

গতিতে বিরাজ করছে। জনসংখ্যা হাঁস পাচ্ছে, দিনের পরের দিন 
অসহনীয় ও জটিল পরিস্থিতি স্থষ্টি হচ্ছে। সম্রাটের ঘরেই যখন অভাব 
দেখা দিয়েছে তখন আমীর ওমরাহদের অবস্থা কি হতে পারে? 
সৈনিকদের মধ্যে গুঞ্জনধ্বনি শোনা যাচ্ছে, ব্যবসায়ীরা অভিযোগ 
করছেন, যুদলমানের! অসম্ষ্ট হিন্দুরা স্ব্ান্ত এবং সর্বত্র হাহাকার । 

এই হতসর্বন্ব গ্রজাপুঞ্জের কাছ থেকে গুরুভার খাজনা জোর করে 
আদায়ের পর সম্রাটের মহিমা! কীভাবে বজায় রাখা যাবে ? সাভ্রাজ্যের 
সংকটকালে পূর্ব থেকে পশ্চিমে সর্বত্র বলা হচ্ছে যে, হতভাগ্য হিন্দুদের 
প্রতি আক্রোশবশতঃ হিন্দুস্থানের সম্রাট ব্রাহ্মণ, যোগী, বৈরাগী, 
সন্যাসী সকলের কাছ থেকে কর আদায় করবেন। তৈমুর বংশের 
সম্মানের প্রতি ভ্রক্ষেপ না করে তিনি একান্তবাসী নিরীহ সন্ন্যাসীদের 
উপরও তার শক্তি প্রয়োগে উদ্যত হয়েছেন । যদি মহামান্য সম্রাট 
ধর্শশান্ত্রের উপর বিন্দুমাত্র আস্থা রাখেন, তবে সেইসব শান্তর থেকে তিনি 
এই নির্দেশই পাবেন যে, স্বষ্টিকর্তা সকলেরই স্থষ্টিকর্তা_ কেবলমাত্র 
মুসলমানদের নয় । স্থষ্টিকর্তার নিকট মুদলমান ও অমুদলমান সকলেই 
সমান। তিনিই সকলের অস্তিত্বের কারণ । আপনার মসজিদগুলিতে 
তার উদ্দেশেই নমাজ পাঠ করা হয়। মুতিশোভিত মন্দিরগুলিতেও, 
যেখানে ঘন্টাধ্বনি হয়, সেখানে তাঁকেই উপাসনা করা হয় । অন্য লোকের 
ধর্ম ও আচার অনুষ্ঠানকে অপমান করলে স্থষ্টিকর্তার ইচ্ছাকেই অপমান 
করা হয়। আমরা যখন কোন চিত্রের সৌন্দর্যহানি করি, তখন 
"স্বভাবতই আমরা চিত্রকরের বিরাগভাজন হই । 

পরিশেষে এই কথা জানাই যে, হিন্দুদের কাছ থেকে আপনি যে 
কর আদায়ের সিদ্ধান্ত নিয়েছেন তা ন্যারনীতি বিরোধী । এই কর 
হিন্দু আইনের শর্তও লঙ্ঘন করে। তথাপি আপনার নিজন্ব ধর্মচিন্তা 
দ্বারা উদ্ধ.দ্ধ হয়ে যদি একান্তই আপনি এই কর আদায়করতে চান তবে 
আপনার হিতাঁকাজ্জীদের নিকট হতেই প্রথমে কর আদায় করবেন। 


২৪ রাণা রাজসিংহ 


সামান্য পিঁপড়া বা মাছিদের বিব্রত করা আপনার বদান্য মনের 
উপযুক্ত হবে না। ভাবতে আশ্চর্য লাগে বে, আপনার সরকারের 


আওরঙ্গজেব সে চিঠি পেরে আর রাগ চেপে রাখতে পারলেন না। 
রাণি| রাজসিংহ মোগলের অধীন রাজা হ'য়ে বারবার এম্মি ক'রে 
সম্রাটের কাজে বাধা দেবেন, এ আর কতকাল সহ্য ক'রে থাকা যায়, 
বিশেষ ক'রে আওরঙ্গজেবের মত লোকের পক্ষে! তিনি এবার 
নাকে উচিত শিক্ষা দিতে মনস্থ করলেন। রাজসিহের রাজ্য এবে না 
ছারখারে দেওয়াই তার ইচ্ছা । 

তিনি তার রাজ্যের প্রধান সেনাপতিকে ডেকে বললেন, “আমার 
রাজ্যে যেখানে যত সৈন্য, সেনাপতি ও সামন্ত-রাজা আছে, তাদের 
সবাইকে ডাকো; এমন একটা বিরাট সৈন্যদল গড়ে তোলো, যেন 
কেউ তাদের পরাস্ত করতে না পারে ।৮ ূ 

তাই হলো। ভারতবর্ষের বেখানে যত মোগল-সৈন্য ছিল, তা 
একত্র ক'রে এক প্রকাণ্ড সৈন্যদল তৈর হলো। তার উপর আবার 


রাজার রাজ্য জয় করতে যাচ্ছেন! রাণা রাজসিংহের মত একজন 
সহী সহলহীন রাজপুত-রাজার বিরুদ্ধে যে এত বড় একটা আয়োজনের 
আবস্তক-_-তা কেউ বুঝতে পারেনি। 

আওরঙ্গজেব নিজে এই সৈন্য নিয়ে মেবারের দিকে যাত্রা করলেন । 
মোগল-সৈন্যের পদভরে সারা পৃথিবী কেঁপে উঠলো-__তাঁদের জয়ধ্বনিতে 
চারদিক মুখরিত ও প্রতিধ্বনিত হলো । ঃ 

রাণা রাজসিংহ সমস্তই শুনলেন; অমনি তার বীরহ্ৃদয় নেচে 
উঠলো যুদ্ধের জন্য,_জননী জন্মভূমির সম্মান রক্ষার জন্য তার অধীনে 
যত সামন্তরাজ ও সর্দার ছিলেন, তার সবাই সৈন্য নিয়ে রাজসিংহকে 
সাহায্য ক'রে, মেবারকে মোগলের গ্রাস থেকে রক্ষা করবার জন্য ছুটে 
এলেন । 
রাজসিংহ দেখলেন, মোগলের সৈন্যের কাছে তীর সৈন্য অতি 
সামান্য, এই সামান্য সৈন্য নিয়ে মোগলের গতিরোধ করা অসম্ভব ৷ 
তাই তিনি আবরাবল্লী-পর্বতশ্রেণীর গোপন জায়গায়_ যেখানে মোগল 
যেতে পারে না, _সেখানে কতকগুলো ক'রে সৈন্য রেখে দিলেন; তা 
ছাড়া প্রজাদের হুকুম করলেন, মেবারের সমতলভূমি ছেড়ে সবাইকে 
পাহাড়ে বনে গিয়ে আশ্রয় নিতে ৷ রাজভক্ত গ্রজারা স্বদেশের মঙ্গলের 
জন্য রাজার আদেশ মাথা পেতে নিয়ে, দেশ ছেড়ে পাহাড়ে জঙ্গলে 
গিয়ে বাস করতে লাগলো ৷ মেবার জনশূন্য হয়ে পড়ে রইলো । 

বিপুল সৈন্য-সামন্ত নিয়ে আওরঙ্গজেব এসে দেখলেন, মেবারের 
গ্রাম, পথঘাট একেবারে জনমানবহীন ; কেউ তাকে বাধা দেবার নেই । 
কাজেই তিনি বিনা যুদ্ধে, বিনা রক্তপাতে সমস্ত দেশ দখল ক'রে নিতে 
লাগলেন । 

তিনি চিতোর, গড়মণ্ডল জীবণ মুণ্ডিদার ইত্যাদি ছূ্গগুলো একে 
একে জয় ক'রে নিলেন । তারপর সেগুলো রক্ষার জন্য সেসব জায়গায় 
মোগল সৈন্য রেখে দিলেন। এইভাবে সুশৃঙ্খল ব্যবস্থা ক'রে তিনি 
এরপর রাণা রাজসিংহের সন্ধানে প্রকাণ্ড একদল সৈন্য নিয়ে ধীরে ধীরে 
আরাবল্লী-পাহাঁডের মধ্যে প্রবেশ করতে লাগলেন । 


সাত 

ছু'ধারে উচু পাহাড়, মাঝখানে সঙ্কীর্ণ পথ; এইরকম পথকে 
গিরিবস্ধ বলে । আরাবল্লী-পাহাড়ে এরকম গিরিবস্ধের অভাব নাই । 
রাণা রাজসিংহ সৈন্যদলকে তিন ভাগে ভাগ ক'রে, স্বয়ং একভাগ নিয়ে 
নাইন’ নামক গিরিবত্মের মধ্যে সত্মাট আওরঙ্গজেবের অপেক্ষায় ঘটি 
দিয়ে রইলেন । 

বাকী ছু'ভাগের একভাগ রাজকুমার জয়সিংহের অধীনে আরাবন্লীর 
উত্তরদিকে পাঠিয়ে দিলেন; আর একভাগ রাজকুমার ভীমনিংহের 
অধীনে পশ্চিমদিকে রেখে দিলেন,__যেন তিনদিক্‌ থেকেই মোগলদের 
চেপে ধরতে পারেন। এমন ব্যবস্থাই তিনি করলেন যে, এ-যাত্রা যদি 
সত্রাট আওরক্রজেব নাইন-গিরিবর্ত্মে প্রবেশ করেন, তবে আর তাকে 
একটি সৈন্য নিয়েও ফিরে যেতে হবে না । 

কিন্তু সম্রাটের বড় সৌভাগ্য যে, তিনি নাইন-গিরিবর্থ্েনা গিয়ে 
তার পাশের একট! বড় চওড়া রাস্তা ধ'রে ভীলদের দৌবারী নামে 
একটি গ্রামে গিয়ে ছাউনি করলেন। রাজকুমার আকবর প্রায় পঞ্চাশ 
হাজার সৈন্য নিয়ে রাজধানী উদয়পুর আক্রমণ করতে গিয়ে দেখেন, 
সেখানে জনমানবের সাড়া নাই, রাজধানী শ্মশানের মত শুন্য পাড়ে 
আছে। তিনি নিশ্চিন্তমনে সেখানে তাবু ফেলে দিন কাটাতে লাগলেন 

একদিন তার সৈন্যের৷ আমোদ-আহলাদ করছে, কেউ-বা নামাজ 
পড়ছে, কেউ-বা সতরঞ্চ খেলছে, কেউ-বা| ঘুমুচ্ছে_এমন সময় হঠাৎ 
‘হর-হর বম্বম্ঠ শব্দে তাদের বুক কেঁপে উঠলো! রাজকুমার জয়সিংহ 
তার সৈন্যদল নিয়ে একেবারে আকবরের সৈন্যদলের উপর লাফিয়ে 
পড়লেন । 

মোগল সৈন্যের আর পালাতে পথ পেলে না। যেদিকে পালাতে 
চায়, সেইদিকেই দেখে রাজপুত সৈন্যের শাণিত বর্শ। তাদের রক্তপানের 

জন্য যেন শত শত চক্মকে জিহ্বা বাঁড়িয়ে রয়েছে! আকবরের সৈন্যের 
প্রায় সমস্তই সেইদিন রাজপুতদের বর্শা ও তলোয়ারের নীচে প্রাণ দিলে । 

আকবর সামান্য কিছু সৈন্য নিয়ে পিতা আওরঙ্গজেবের সাহায্য 
পাওয়ার আশায় একটি গিরিবত্ম দিয়ে সেই দিকে ছুটে যাচ্ছিলেন, 
কিন্তু হঠাৎ সুমুখে রাজসিংহের একদল সৈন্য তাকে আক্রমণ করায় 
তিনি অন্য-পথ দিয়ে পালিয়ে প্রাণ বীচাবার চেষ্টা করতে লাগলেন ৷ 
কিন্তু তাতে হিতে বিপরীত হয়ে পড়লো ৷ তিনি চারদিকে পাহাড় 
ঘেরা এমন একটি জায়গায় গিয়ে পড়লেন, যেখানে ডানে-বীয়ে উপরে- 
নীচে কেবল ভীল ও রাজপুত-সৈন্য। তারা চারদিক্‌ থেকে মোগল- 
সৈন্যদের ওপর তীর বর্শা এবং বড়-বড় পাথর ফেলতে লাগলো । 
ওদিকে আবার জয়সিংহ'সৈন্য নিয়ে পেছন দিক্‌ থেকে এসে আকবরকে 
আক্রমণ করলেন । 

আকবরের বিপদের অন্ত নাই। তিনি কয়েকদিন সেই জায়গায় 
কাটালেন, কিন্তু ক্রমেই তার ছুর্দশী চরমে উঠতে লাগলো ৷ সঙ্গে যে 
রসদ ছিল তা! ফুরিয়ে গেল, ঝরণা বা নদী থেকে জল আনবেন তাও 
রাজপুত ও ভীল-সৈন্যদের ভয়ে পারছেন না। এমনি ক'রে খাদ্য ও 
জলের অভাবে আর ক'দিন চলে ? 

শেষে আর আত্মরক্ষার উপায় না দেখে আকবর জরসিংহের কাছে 
এই ব'লে অনুগ্রহ প্রার্থনা করলেন যে, যদি তিনি এবার তাকে প্রাণ 
নিয়ে ফিরে যেতে দেন, তবে তিনি পিতা, আওরঙ্গজেবকে ব’লে-ক'য়ে 
মেবার থেকে মোগল সৈন্য তুলে নিয়ে যাবেন, আর মৌগলেরা মেবার 
আক্রমণ করবে না । 

আকবরের করুণ প্রার্থনায় জয়সিংহ একেবারে গ'লে জল হয়ে 
গেলেন । তিনি যে শুধু তীকে সেই গিরিবর্ঘথেকে মুক্তি দিলেন তা 
নয়, যাতে কোনো রাজপুত সৈন্য তার কোনো অনিষ্ট করতে না পারে, 
- যাতে তিনি নিিপ্নে ফিরে যেতে পারেন, সেজন্য কতকগুলো রাজপুত 


২৮ | রাণা রাজসিংহ 


ডিলার সির নিলেন।। তারা তাকে পথ দেখিয়ে চিতোর পর্যন্ত 
পৌছে দিয়ে এলো । 1 


আট 


সেনাপতি দিলির খী ছুটে আসছিলেন রাজকুমার আকবরকে সাহায্য 
করবার জন্য; কিন্ত তিনিও এক গিরিবস্রের মধ্যে আটকে পড়লেন । 
রাজপুত-সৈন্যের| সেখানে তাকে ঘিরে ফেললে । নেই যুদ্ধে দিলির খাঁ 
নিহত হলেন এবং মোগলদের অনেক জিনিসপত্র রাজপুতদের হাতে 
পড়লো । 

আওরঙ্গজেব মনে করেছিলেন, আকবর এবং দিলির খা! নিশ্চয়ই 
যুদ্ধে রাজপুতদের হারিয়ে দেবেন । এই আশায় মুগ্ধ হয়ে তিনি 
দোবারী গ্রামে নিশ্চিন্ত মনে বসেছিলেন; কিন্ত হঠাৎ তার সে 
আশাভরসা শুন্যে মিলিয়ে গেল। আকবর ও দিলির খাঁর পরাজয়ের 
সংবাদ আঁওরঙ্গজেবের কাছে এসে পৌঁছুতেই রাণা রাজসিংহ হঠাৎ 
শাঁমেঘে বজ্াঘাতের মতন একদল সৈন্য নিয়ে এসে তাকেও আক্রমণ 
করলেন। 

মোগলে রাজপুতে ভীষণ যুদ্ধ আরম্ভ হলো। মোগলের কামান 
গুডুম! গুডুম! শব্দে আকাশ-বাতাস কীপিয়ে চারদিকে আগুন 
ছড়াতে সুরু করলে । সে গোলার ঘায়ে শত-শত রাজপুত জীবন দিতে 
লাগলো, কিন্ত তবু তারা ভয় পেলো না । 

রাজপুতেরা মোগলদের কামানের উপর লাফিয়ে পড়ে তলোয়ারের 
ঘায়ে খণ্ডখণ্ড ক'রে, ফিরিঙ্গী গোলন্দাজদের কামান কেড়ে নিলে । 
রাজপুত সৈন্য এবার সিংহের মত ক্ষেপে উঠলো...মোগলেরা তখন আর 
পেরে উঠলো নাঃ ছত্রভঙ্গ হয়ে চারদিকে পালাতে আরম্ভ করলে; কিন্তু 
অনেককেই রাজপুতদের হাতে জীবন দিতে হলো । ব্যাপার গুরুতর 
দেখে আওরঙ্গজেব পালিয়ে প্রাণ বীচালেন। 


রাণা রাজসিংহ ২৯ 


আরও কয়েকটা যুদ্ধে আওরন্গজেবের ছেলে এবং সেনাপতিরা 
রাজপুতদের কাছে হেরে গেলেন। কিন্তু এ পরাজয়ের অপমানেও 
আওরঙ্গজেব ক্ষান্ত হলেন নাঁ। তিনি আবার মহারাজ যশোবন্ত সিংহের 
রাজ্য গ্রাস করবার জন্য সৈন্য পাঠালেন । 

যশোবন্ত সিংহের বিধবা মহারাণী, রাণা রাজসিংহের সাহায্য 
চাইলেন। রাণা, রাজকুমার 'ভীমসিংহকে একদল সৈন্য দিয়ে যশোবন্ত 
সিংহের নাবালক পুত্রের রাজ্য রক্ষার জন্য পাঠিয়ে দিলেন । 

এবার যুদ্ধজয়ের কৌশলটা ভারী চমৎকার! দিনে ঘোর যুদ্ধ হয়, 
রাত্রে সৈন্তেরা বিশ্রাম করে । একদিন রাত্রে মোগল সৈন্যের! বিশ্রাম 
করছে, এমন সময় একজন রাজপুতসর্দার মোগলদের প্রায় পাঁচশো উট 
ধরে এনে প্রত্যেকটা উটের পিঠে এক একটা মশাল জালিয়ে দিয়ে 
মোগলদের ছাউনির মধ্যে ছেড়ে দিয়ে এলো । 

গভীর রাত---ছম্ছমে অন্ধকার ! মোগলরা সেই মশালের আগুন 
চারদিকে ছুটোছুটি করতে দেখে, ভয়ে যে যেদিকে পারলে, পালাতে 
লাগলো । আর রাজপুতেরা একধার থেকে তলোয়ারের ঘায়ে সব 
সাবাড় ক'রে দিতে আরম্ভ করলে । সেই যুদ্ধে আর মোগলেরা জিততে 
পারলে না। রাণা রাজসিংহকে শাস্তি দেওয়ার সমস্ত কৌশলই 
আওরঙ্গজেবের ব্যর্থ হ'য়ে গেল। 

নয় 

আওরঙ্গজেব যেমন বৃদ্ধ পিতা সাজাহানকে কারাগারে বন্দী ক'রে 
নিজে রাজসিংহাসন লাভ করেছিলেন, এইবার তার পুত্র আকবরও 
পিতার সেই দৃষ্টান্ত অনুসরণ করলেন। তিনি রাজপুত রাজাদের সাহায্যে 
পিতাকে রাজ্যচ্যুত ক'রে স্বয়ং ভারত সম্রাট হওয়ার জন্য বেশ একটা 
ষড়যন্ত্র পাকিয়ে তুললেন । এমন কি, সিংহাসন গ্রহণের দিন পৰ্যন্ত ঠিক 
হয়ে গেল। এক দৈবজ্ঞ এসে একটা বেশ শুভদিন দেখে দিয়ে গেল । 

রাজ্যাভিষেকের সমস্ত আয়োজন তৈরী, এমন সময় সেই দৈবজ্ঞ 


৩০ রাণী রাজসিংহ 


গিয়ে সম্রাট আওর্গজেবের কাছে সমস্ত চক্রান্ত প্রকাশ ক'রে দিলে । 
আরওঙঈ্গজেব শুনে স্তম্ভিত হ'য়ে গেলেন । 

আওরঙ্গজেব চিরকালই অত্যন্ত কৌশলী । তিনি এই বিপদ থেকে 
রক্ষা পাবার জন্য তাড়াতাড়ি এক ফিকির বার করলেন। তিনি পুত্র 
আকবরের নামে একখানা চিঠি লিখে রাঠোর-বীর দুর্গাদাসের শিবিরে 
গুপ্তচর দিয়ে সেখানা ফেলে রেখে এলেন। ছর্গাদীস ছিলেন 
আওরঙ্গজেবকে রাজ্যচ্যুত করবার ষড়যন্ত্রের নেতা । 

চিঠিতে লেখা ছিল,_“প্রিয় পুত্র আকবর, তুমি রাজপুতদের সমূলে 
বিনষ্ট করবার যে কৌশল করেছ, এতে আমি ভারী খুনী হ'য়েছি। 
সাবধান, তাঁরা যেন এর বিন্দুবিসর্গও জানতে না পারে। তাঁরা যখন 
আমার সঙ্গে যুদ্ধ করতে থাকবে, তখন তুমি তাদের আক্রমণ ক'রে 
একেবারে ধ্বংস ক'রে দেবে । তাহ'লে আর তারা কোনদিন মোগলের 
বিরুদ্ধে দাড়াতে পারবে না । 

চিঠিখানা ছূর্গাদাসের হাতে পড়লো । তিনি চিঠি পড়ে আকবরের 
উপর রাগে জলে উঠলেন । এ যে আওরঙ্গজেবের চক্রান্ত, তা তিনি 
বুঝতে পারলেন না। 

রাজপুতেরা আর আকবরকে সাহায্য করলে না, সকলেই সরে 
দাড়ালো । আকবর তার কারণ কিছুই বুঝতে পারলেন না, তিনি 
মহা বিপদে পড়লেন। আওরঙ্গজেব এর মধ্যে তার আর-সব পুত্রদের 
ডেকে পাঠালেন, তারা নিজ-নিজ সৈন্য নিয়ে পিতার সাহায্যের জন্য 
ছুটে এলো ৷ তাদের পেয়ে আওরঙ্গজেবের ভরসা হলো 

আকবরের বিপদ এবার ছু'দিকেই, তিনি না পারেন পিতার কাছে 
যেতে, না পারেন রাজপুতদের সাহায্য চাইতে । শেষে রাজপুতেরা 
বুঝতে পারলো _এট। আওরঙ্গজেবের চক্রান্ত, এতে আকবরের দোষ 
কিছু নাই। তখন তারা আকবরকে আশ্রয় দিলে । কিন্তু যে-স্থযোগ 
চলে গেছে, তা আর পাওয়া গেল না । 

তিনি চিঠি পাড় জলে উঠলেন! 


৩২, রাণা রাজসিংহ 


আকবর কিছুতেই নিশ্চিন্ত হতে পারলেন না, সর্বদাই তীর মনে 
একটা আতঙ্ক! তিনি যেখানেই যান, সেখানেই যেন পিতার সেই 
ভয়ঙ্কর মতি তীর দিকে কট্মট্‌ ক'রে চেয়ে থাকে! কোথাও তার মনে 
শান্তি নেই। শেষে তিনি দূরে কোথাও পালিয়ে গিয়ে পিতার ক্রোধ 
থেকে আত্মরক্ষার ইচ্ছা করলেন । 

ছূর্গাদাস তার অনুরোধে তাকে কতকগুলি সৈন্য দিয়ে গোপনে 
দাক্ষিণাত্যে মহারাষট্রবীর শিবাজীর পুত্র শস্তুজীর কাছে পাঠিয়ে দিলেন । 
আকবর কিন্তু সেখানে গিয়েও মনের শান্তিতে থাকতে পারলেন না। 
কিছুদিন পরে ইংরেজদের একখানি জাহাজে চড়ে তিনি পারস্তে চলে 
গেলেন । 

আকবর আবার রাজপুতদের সঙ্গে যোগ দিয়েছেন এই কথা শুনে 
আওরঙ্গজেব: একটু চিন্তিত হয়ে পড়লেন। তিনি বুঝেছিলেন, 
রাজপুতদের সঙ্গে যুদ্ধে মোগলেরা সহজে পেরে উঠবে না, তাই আর 
যুদ্ধযাত্রা ক'রে বিশেষ লাভ নাই ৷ তিনি রাজপুতদের সঙ্গে সন্ধি 
করতে ইচ্ছা করলেন । 

কিন্তু প্রকাশ্যে সন্ধির প্রস্তাব ক'রে পাঠানো মোগল-সআটের পক্ষে 


একটা দারুণ অপমান, তাতে রাজপুতেরা হয়তো অভিমানে ফেঁপে 
উঠবে। এই মনে ক'রে আওরঙ্গজেব শ্তামসিহ নামক একজন 
রাজপুতের দ্বারা কৌশলে রাণা রাজসিংহের কাছে সন্ধির প্রস্তাব ক'রে 


পাঠালেন। 

সন্ধির কথাবার্তা হতেহতেই বৃদ্ধ রাভসিংহ পরলোকে যাত্রা 
করলেন। সারাজীবন তিনি যুদ্ধেই কাটিয়েছেন । যুদ্ধের ফলে তার 
সারা গায়ে যে ক্ষত হয়েছিল, তাই শেষে ভীষণ হয়ে দাড়ালো । বীর 
রাজসিংহ যুদ্ধের ক্ষতচিহ্ন অঙ্গে নিয়েই স্বর্গে চলে গেলেন। 


সমাপ্ত 


